O'zbekiston qahramoni Lola Murotova vafot etdimi?

O'zbekiston qahramoni Lola Murotovaning vafot etgani haqida xabarlar tarqaldi. “Bugun.uz” bunga aniqlik kiritish maqsadida Farg'ona viloyati hokimligi matbuot xizmati bilan bog'landi.
Ijtimoiy tarmoqlarda O'zbekiston qahramoni, fermer Lola Murotova betobligi sabab vafot etgani aytilgan ma'lumotlar tarqaldi. Viloyat hokimligi axborot xizmatining keltirishicha, fermer xo'jaligi rahbari hozirda shifoxonada davolanmoqda, umumiy salomatligi og'ir. Lola Murotova kislorod apparatiga ulanmagan.
Avvalroq Prezident Shavkat Mirziyoev O'zbekiston Qahramoni, Oltiariq tumanidagi “Nurli obod” fermer xo'jaligi rahbari Lola Murotova qattiq betob bo'lib qolgani sabab uning holidan xabar olish bo'yicha topshiriq bergandi.